தான் எழுதத் திட்டமிட்டிருக்கும் ஒரு நூலுக்காக ஏதேனுமொரு ஆய்வுப்பொருளைத் தெரிவுசெய்ய வேண்டிய சூழலில், எல்லோரும் செய்வதைப் போன்று வழமையான ஒன்றாக அது இருக்கக் கூடாதென டார்ஸ்டன் எண்ணியிருக்கிறார். சிறுவயதில் இந்தியா வந்த அனுபவம் இருந்தததாலும், குறிப்பாக தமிழ்நாடு அவருக்குப் பிடித்துப் போனதாலும், அது தொடர்பாக தனது ஆய்வுத் தலைப்பை அமைத்துக் கொண்டாலென்ன என்று எழுந்த சிந்தனையின் படியே அவர் தமிழ் முஸ்லிம்களின் ஆரம்பகால இலக்கியப் பங்களிப்புகள் பற்றி ஆய்வு செய்யத் தொடங்கியுள்ளார்.